Hay Day

Hay Day — Supercell şirkəti tərəfindən istehsal olunmuş pulsuz mobil ferma oyunu. iOS platforması üçün 21 iyun 2012-ci ildə, Android platforması üçün 20 noyabr 2013-cü ildə buraxılmışdır. 2013-cü ilin məlumatına görə Supercell şirkəti Hay Day və Clash of Clans oyunlarından ayda 30 milyon $ qazanmışdır. 2013-cü ildə Hay Day ən çox gəlir əldə 4-cü oyun olmuşdur.Why free games are increasingly the most profitable apps . Retrieved 31 dekabr 2016.

 Məzmun və geympley 
Oyunçunun əmisi artıq fermanın qayğısına qala bilmir və buna görə də fermanı oyunçunun əllərinə əmanət edir. Oyun müqəvvanın müşayiəti ilə oyunçunun buğda biçməyi öyrənməsi ilə başlayır.

Oyunçu fermasında yetişdirdiyi məhsulları sataraq qızıl pullar qazana bilər. Qızıl pullardan istifadə edərək istehsal tikililəri və dekorativ əşyalar ala bilər. Həmçinin əldə etdiyi təcrübə xalları (XP) sayəsində səviyyə keçə bilər. Oyunçular öz aralarında "məhəllələr" yaradaraq bir-birilərinə kömək edə bilərlər.

 Qəbul 
Gamezebo oyuna 4/5 xal vermiş, Farmville oyunu ilə bənzərliyini qeyd etmiş və qrafiklərini tərifləmişdir. Pocket Gamer oyuna bürünc mükafat vermişdir.

 İstinadlar 

 Xarici keçidlər 
 Supercell-in rəsmi saytında

Kateqoriya:2012-ci ilin videooyunları
Kateqoriya:Android videooyunları
Kateqoriya:Finlandiya videooyunları
Kateqoriya:İOS videooyunları
Kateqoriya:Strategiya videooyunları
Kateqoriya:2013-cü ilin videooyunları